Februarie 2016
Alexan 50 mg/ml, soluție injectabilă (citarabină):
Informații privind furnizarea medicamentului Alexan 1000 mg/20 ml, soluție injectabilă (citarabină),

urmare a întreruperii temporare a aprovizionării cu medicamentul Alexan 50 mg/ml, soluție injectabilă

Stimate Profesionist din Domeniul Sănătăţii,

De comun acord cu Agenţia Naţională a Medicamentului şi a Dispozitivelor Medicale, compania farmaceutică Sandoz Pharma Services SRL dorește să vă informeze cu privire la furnizarea, numai pentru unitățile spitalicești din România, a medicamentului Alexan 1000 mg/20 ml, soluție injectabilă (citarabină). Această măsură a fost necesară ca urmare a întreruperii temporare a aprovizionării cu medicamentul Alexan 50 mg/ml, soluție injectabilă, flacon a 20 ml soluție, survenită în urma unor disfuncționalități temporare comunicate de producătorul EBEWE PHARMA Ges.m.b.H.Nfg.kg, Austria, privind acoperirea necesarului acestui produs cu ambalaj inscripţionat în limba română, pentru pacienţii din România. 

Rezumat 

Ca urmare a problemelor temporare de aprovizionare cu medicamentul Alexan 50 mg/ml, soluție injectabilă și având în vedere importanța terapeutică a citarabinei, Agenția Națională a Medicamentului și a Dispozitivelor Medicale a aprobat distribuția în regim de urgență a medicamentului Alexan 1000 mg/20 ml, soluție injectabilă (citarabină), flacon a 20 ml soluție, destinat pieței din Iran, cu același producător EBEWE PHARMA Ges.m.b.H.Nfg.kg, Austria, dar cu ambalaj și prospect în limba engleză. Compania Sandoz distribuie medicamentul numai pentru unitățile spitalicești din România, în cadrul Programului Național de Oncologie (în baza programului de achiziții publice).
Vă informăm că cele două medicamente menționate mai sus sunt identice din punct de vedere al procesului de fabricație și standardelor de calitate, având același profil de eficacitate și siguranță în administrare, în ciuda existenței  unor diferențe care nu schimbă însă conținutul informațiilor prezentate în Rezumatul caracteristicilor produsului.
Fiecare unitate comercială de medicament Alexan 1000 mg/20 ml, soluție injectabilă, va fi însoțită de ultima variantă a Rezumatului caracteristicilor produsului și a Prospectului medicamentului autorizat în România, Alexan 50 mg/ml, soluție injectabilă, flacon a 20 ml soluție.
În acest sens, vă rugăm să țineți cont de informațiile de prescriere aprobate pentru  medicamentul autorizat în România.
Apel la raportarea reacţiilor adverse 

Este important să raportaţi apariţia oricăror reacţii adverse suspectate, asociate cu administrarea medicamentului Alexan 1000 mg/20 ml, soluție injectabilă către Agenţia Naţională a Medicamentului şi a Dispozitivelor Medicale, Centrul Naţional de Farmacovigilenţă, în conformitate cu sistemul naţional de raportare spontană, prin intermediul „Fişei pentru raportarea spontană a reacţiilor adverse la medicamente”, disponibile pe pagina web a Agenţiei Naţionale a Medicamentului şi a Dispozitivelor Medicale (www.anm.ro), la secţiunea Raportează o reacţie adversă utilizând următoarele date de contact: 

Centrul Naţional de Farmacovigilenţă 

Str. Aviator Sănătescu, Nr. 48, Sector 1, 
011478 - Bucureşti, România

Fax: +4 021 316 34 97; Tel: + 4 0757 117 259
E-mail: adr@anm.ro
Totodată, reacţiile adverse suspectate se pot raporta şi către reprezentanţa din România a Deţinătorului autorizaţiei de punere pe  piaţă, la următoarele date de contact: 
Sandoz Pharma Services SRL:
Tel: + 4 021 407 5160
Fax:+4 021 407 5161; 

E-mail: pv.ro@sandoz.com
Coordonatele de contact ale reprezentanţei locale a deţinătorului de autorizaţie de punere pe piaţă

Pentru întrebări şi informaţii suplimentare referitoare la utilizarea medicamentului Alexan 1000 mg/20 ml, soluție injectabilă în condiții de siguranță și eficacitate, vă rugăm să contactați compania Sandoz Pharma Services SRL, la următoarele date de contact:
Tel: + 4 021 407 5160
Fax:+4 021 407 5161;
E-mail: regAffairs.ro@sandoz.com
Cu considerație,
Dr. Octavian Teodorescu

Head of Medical Affairs & Regulatory

